
[bookmark: _Toc22716614][bookmark: _Toc84841010][bookmark: _Toc116044362]Uvod	
Pučko otvoreno učilište Vrbovec, utemeljeno 1961. godine, je javna ustanova za trajnu naobrazbu, kulturu i informiranje čiji je osnivač Grad Vrbovec. Svoje će programe u 2026. godini provoditi samostalno te u suradnji s drugim ustanovama, udrugama i pojedincima, lokalnom samoupravom i ostalim zainteresiranim dionicima s područja kulture i obrazovanja. 

[bookmark: _Toc365358744][bookmark: _Toc22710123][bookmark: _Toc22710131][bookmark: _Toc22712576][bookmark: _Toc22712583][bookmark: _Toc22716615][bookmark: _Toc84841011][bookmark: _Toc116044363]Organizacijska struktura Pučkog otvorenog učilišta Vrbovec
Ustanova je ustrojena po ovim odjelima:
1. Autoškola Vrbovec
1. Odjel za kulturu i nakladništvo 
1. Odjel za obrazovanje i cjeloživotno učenje
1. [bookmark: _Toc365358748]Odjel zajedničkih poslova
U ustanovi je trenutno zaposleno 10 djelatnika u stalnom radnom odnosu u punom radnom vremenu. Dio djelatnika, sukladno odluci Osnivača, rade i za Narodnu knjižnicu Vrbovec, Radio Vrbovec, Limenu glazbu Vrbovec i mažoretkinje te HKUD „Petar Zrinski“.  Povremeno se angažiraju i vanjski suradnici, najviše za potrebe Odjela za obrazovanje i cjeloživotno učenje. Plaće zaposlenih financiraju se iz gradskog proračuna te vlastitim sredstvima.  
Programi će se financirati iz tri izvora i to iz:
1. gradskog proračuna
1. proračuna Zagrebačke županije
[bookmark: _Hlk22561128]                    3.  vlastitih prihoda

0. [bookmark: _Toc365354246][bookmark: _Toc365358750][bookmark: _Toc22710124][bookmark: _Toc22710132][bookmark: _Toc22712577][bookmark: _Toc22712584][bookmark: _Toc22716617][bookmark: _Toc84841012][bookmark: _Toc116044364]Odjel za kulturu i nakladništvo
Odjel za kulturu i nakladničku djelatnost organizirat će kazališne predstave, koncerte, izložbe, susrete, radionice, pričaonice, predavanja te posebne manifestacije i obilježavanja raznih godišnjica. Planiramo organizirati 10 izložbi, 5 kazališnih predstava, više radionica, obilježiti 22 manifestacije, godišnjice i blagdane, izradit ćemo prigodan poštanski žig, održati koncerte, pričaonice i filmske matineje. Programi će se odvijati u našim prostorima, na otvorenom te u drugim prostorima. Bit će održane i kino projekcije u redovitom terminu subotom, školske projekcije te Ljetno kino. Od 2020. godine članovi smo Kino mreže, neovisne zajednice hrvatskih kinoprikazivača, što će nam omogućiti i dodatan filmski program. U sklopu Odjela djeluje i zavičajna zbirka u dvorcu Patačić, trenutno izmještena na privremenu lokaciju zbog obnove dvorca. Nastavit će djelovati i Kazališna amaterska družina Vrbak. Svojim ćemo programima, kao i do sada, sudjelovati u turističko-kulinarskoj manifestaciji Kaj su jeli naši stari. Nakladnička djelatnost obuhvatit će tiskanje kataloga, deplijana te drugih tiskovina potrebnih za realizaciju programa. 

0. [bookmark: _Toc22716618][bookmark: _Toc84841013][bookmark: _Toc116044365]Izložbe		
           U preuređenom prostoru Likovne galerije Vrbovec i prostoru Male galerije planiramo organizirati različite izložbe akademskih slikara, ali i slikara amatera. Gostujuće izložbe postavljat ćemo i nadalje u zagrebačkim knjižnicama, muzejima i  drugim ustanovama.

0. [bookmark: _Toc22716619][bookmark: _Toc84841014][bookmark: _Toc116044366]Kazališne predstave
          Vrbovečka kazališna publika tijekom 2026. moći će uživati u 5 kazališnih predstava profesionalnih kazališta te kazališnih amatera i to u povodu Dana POU Vrbovec, Dana žena, Međunarodnog dana kazališta za djecu i mlade, Noći kazališta te sv. Nikole. Predstave će igrati i naša Kazališna amaterska družina Vrbak o čemu detaljnije u poglavlju 2.1.8. Kazališna amaterska družina Vrbak.  

0. [bookmark: _Toc22716620][bookmark: _Toc84841015][bookmark: _Toc116044367]Manifestacije, obljetnice…
             Noć muzeja organizirat ćemo posljednjeg petka mjeseca siječnja 2026. godine. 
             Novi program koji će Učilište prirediti prvog petka u veljači je Dan crvenih haljina kojim se, kao javnozdravstvenom akcijom, podiže građanska svijest o specifičnostima moždanog udara u žena. 
             Organizirat ćemo Mali vrbovečki fašnik.  
Dan Pučkog otvorenog učilišta Vrbovec obilježavamo svake godine 18. veljačete i tada svojim sugrađanima nudimo različite programe, najčešće kazališne predstave, ali i izložbe, radionice, predavanja te kino projekcije.
Dan žena i Međunarodni dan kazališta za djecu i mlade obilježit ćemo kazališnim predstavama.
[bookmark: _Hlk22548151]Program u povodu Dana planeta Zemlje održavamo već 19 godina te se priključujemo ovoj svjetskoj akciji osvještavanja građana o važnosti očuvanja planeta na kojem živimo i kojeg neumorno uništavamo neodgovornim ponašanjem prema okolišu. U sklopu programa u gradskom parku bit će postavljena VII. izložba dječjih zastavica, a u Likovnoj galeriji Vrbovec organizirat ćemo prigodnu izložbu. Izdat ćemo i prigodni poštanski žig.
	Komemoracijom u povodu 355. godišnjice smrti Petra Zrinskog i Frana Krste Frankopana, koji su pogubljeni 30. travnja 1671. godine u Bečkom Novom Mjestu, odat ćemo počast velikanima hrvatske povijesti.
	Sudjelovat ćemo u Edukativnoj muzejskoj akciji (EMA) te obilježiti i Međunarodni dan muzeja, 18. svibnja 2026.g odine. Sudjelovat ćemo i na Vrtnom festivalu o organizaciji OŠ Marije Jurić Zagorke.
Dan grada Vrbovca, 15. lipnja, označit će se višednevnim događanjima u kojima  sudjeluju vrbovečke institucije i udruge te brojni pojedinci. POU Vrbovec u ovaj će se program uključiti prigodnom izložbom te pružiti organizacijsku i tehničku potporu.
Tijekom srpnja i kolovoza 2026. godine organizirat će program Ljeto u POU Vrbovec te ćemo sudjelovati u programu za Kaj su jeli naši stari. 
Noć kazališta održava se svake treće subote u mjesecu studenom širom Hrvatske u svrhu popularizacije kazališne umjetnosti na svim izvedbenim razinama i za sve dobne skupine. Osim kazališnih predstava organiziraju se i različiti susreti s dramskim umjetnicima te radionice pa ćemo se manifestaciji pridružiti i u 2026. godini. Označit ćemo i Svjetski dan audiovizualne baštine koji je osmišljen u svrhu jačanja svijesti o važnosti očuvanja audiovizualne baštine kao zajedničkog naslijeđa. Tim povodom održat ćemo besplatne projekcije recentnih hrvatskih filmskih naslova u suradnji s Kino mrežom i Hrvatskim filmskim savezom. Članstvo u Kino mreži te suradnja s Hrvatskim audiovizualnim centrom omogućuje nam sudjelovanje u programu Ženijalni dani povodom obilježavanja Međunarodnog dana žena koji na filmska platna donosi nagrađivane filmske naslove o ženskim temama. Održat ćemo i Rendez-vous au cinéma, program francuskih filmova te druge filmske programe. 
Obilježit ćemo Mjesec hrvatske knjige tijekom listopada i studenog 2026. godine.
U povodu 68. godišnjice smrti Marije Jurić Zagorke bit će održana komemorativna svečanost te prigodan program. Prilika je to da se prisjetimo ove poznate spisateljice i prve hrvatske novinarke koja je rođena u susjednom nam selu Negovec.
Advent u Vrbovcu trajat će tijekom prosinca 2026. do početka siječnja 2027. godine te ćemo se svojim programom aktivno uključiti u ovu gradsku manifestaciju.

0. [bookmark: _Toc22716621][bookmark: _Toc84841016][bookmark: _Toc116044368]Radionice
Od 2011. godine održavamo tradicijske radionice kojima potičemo očuvanje tradicijske kulture našega kraja. Radionica je namijenjena članovima kulturno-umjetničkih društava te drugih udruga kao i zainteresiranim pojedincima. 
	Održat ćemo i fotografsku radionicu u suradnji s Foto Hrvatskom.

0. [bookmark: _Toc22716622][bookmark: _Toc84841017][bookmark: _Toc116044369]Pričaonice, filmske matineje za djecu
[bookmark: _Toc22716623]Tijekom 2026. održat ćemo Pričaonice za predškolce. Organizirat ćemo i tri filmske matineje koje imaju za cilj približiti filmsku umjetnost djeci vrtićke i školske dobi. 

0. [bookmark: _Toc84841018][bookmark: _Toc116044370]Koncerti
	U 2026. godini održat ćemo koncerte u suradnji s akademskim glazbenicima te glazbenicima amaterima, a u svrhu popularizacije glazbe. U suradnji s Glazbenim odjelom Osnovne škole Marije Jurić Zagorke organizirat ćemo i dva koncerta.  

0. [bookmark: _Toc22716624][bookmark: _Toc84841019][bookmark: _Toc116044371]Kino
Redoviti filmski program planiramo i nadalje održavati subotom od 18:00 te 20:00 sati. Vrtićke i školske projekcije održavat će se u prijepodnevnom terminu prema dogovoru s vrtićima i školama. 

0. [bookmark: _Toc22716626][bookmark: _Toc84841021][bookmark: _Toc116044373]Kazališna amaterska družina Vrbak
Od 2014. godine u našem sastavu djeluje Kazališna amaterska družina Vrbak koja će 
Se u 2026. Godini posvetiti kadrovskom ekipiranju, odnosno osvježavanju glumačke postave.
aktivno raditi te igrati predstave u našoj dvorani, prema mogućnostima i na gostovanjima.
Radit će se na predstavi Kaj je da je 3, čija se premijera planira sredinom lipnja, za Dan grada Vrbovca. Predstava će biti izvedena i u okviru manifestacije Kaj su jeli naši stari, te tijekom jeseni 2026. U planu je gostovanje s novom predstavom u Kloštar Ivaniću. 

0. [bookmark: _Toc22716627][bookmark: _Toc84841022][bookmark: _Toc116044374]Nakladnička djelatnost
Tiskat ćemo plakate, pozivnice, kataloge, deplijane, programe, letke te ostale promidžbene materijale kako bismo publici omogućili detaljnije informiranje o našim programima.  

	Obrazloženje cilja rada Odjela za kulturu i nakladništvo 


Odjel za kulturu i nakladništvo svojim djelovanjem potiče razvoj kulturnog i umjetničkog stvaralaštva, educira i razvija lokalnu publiku te radi na očuvanju kulturne baštine. Programi će se realizirati potporom lokalne i regionalne samouprave te vlastitim sredstvima, a korisnici naših programa su djeca vrbovečkih vrtića, škola te susjednih općina, udruge, druge ustanove i pojedinci. 

0. [bookmark: _Toc22716628][bookmark: _Toc84841023][bookmark: _Toc116044375]Odjel za obrazovanje i cjeloživotno učenje
Odjel za obrazovanje i cjeloživotno učenje provodit će verificirane programe obrazovanja odraslih (njegovateljice, pomoćnici u nastavi) preko vaučera HZZ-a te uz samostalno financiranje polaznika. Organizirat ćemo i različite neformalne obrazovne programe ovisno o interesu polaznika. Djelatnost obrazovanja odraslih bit će planirana kroz Okvirni godišnji plan i program obrazovanja POU Vrbovec za 2026. godinu sukladno Zakonu o obrazovanju odraslih, a koji mora biti donesen do 1. veljače 2026. godine.
Realizirat ćemo i neformalne programe obrazovanja za djecu, mlade i odrasle prema potrebama ciljanih skupina. Uključit ćemo se i u EU projekte sukladno raspisanim natječajima u području obrazovanja odraslih te programe provoditi i u suradnji s drugim ustanovama i udrugama.
Tjedan cjeloživotnog učenja osmišljen je kao kampanja u kojoj se građanima ukazuje na važnost obrazovanja i učenja tijekom cijeloga života. Provodi ga Agencija za strukovno obrazovanje i obrazovanje odraslih u suradnji s pučkim učilištima širom Hrvatske pa ćemo se u 2026. godini uključiti u jubilarni 20. Tjedan cjeloživotnog učenja. 


	
Obrazloženje cilja rada Odjela za obrazovanje i cjeloživotno učenje


Obrazovnim programima našim korisnicima omogućit ćemo educiranje u zanimanjima koja su tražena na tržištu rada te ih uputiti i na ostale mogućnosti cjeloživotnog učenja i obrazovanja. Programe će financirati sami polaznici odnosno njihovi poslodavci, moguće ih je polaziti putem vaučera HZZ-a ili će biti financirani kroz EU projekte. 
Korisnici programa obrazovanja su djeca, mladi, a najviše odrasli koji će polaziti naše programe osposobljavanja. Realizacija programa bazirat će se na ekonomskoj isplativosti.

0. [bookmark: _Toc22716629][bookmark: _Toc84841024][bookmark: _Toc116044376]Autoškola  Vrbovec
Autoškola Vrbovec školovat će buduće vozače B kategorije. Djeluje sukladno Zakonu o sigurnosti prometa na cestama te pravilnicima koji iz njega proizlaze. Uz instruktore i voditelja/predavača, poslove autoškole radit će i tajnica, ravnateljica te ostali zaposlenici prema potrebi. Djelatnost se financira iz vlastitih sredstava, a u 2025. godini očekuje se osposobljavanje 140 kandidata za vozača B kategorije. S obzirom na to da je poligon autoškole u lošem stanju, a planiramo uvesti i kategoriju motora, potrebna su znatna ulaganja u poligon u 20265. godini. 

	Obrazloženje cilja rada Autoškole Vrbovec


Nedavnom smjenom generacije i dolaskom novih, mladih ljudi u našu autoškolu, stvorene su pretpostavke za nastavak rada naše autoškole koja je važan čimbenik lanca osiguravanja sigurnosti prometana cestama. 

0. [bookmark: _Toc22716630][bookmark: _Toc84841025][bookmark: _Toc116044377]Služba zajedničkih poslova
             Djelatnici Službe zajedničkih poslova obavljaju opće, pravne i administrativne poslove, kadrovske poslove, financijsko-računovodstvene poslove, poslove čišćenja i održavanja te ostale poslove koji su vezani s funkcioniranjem POU Vrbovec, Narodne knjižnice Vrbovec i ostalih trgovačkih društava i udruga.

	
Obrazloženje cilja rada Službe zajedničkih poslova


	Služba zajedničkih poslova svojim radom osigurava nesmetano odvijanje svih programa POU Vrbovec. Posebno je važno svakodnevno praćenje dinamike plaćanja kako bi ustanova poslovala u skladu s planom rada i financijskim obavezama. 

[bookmark: _Toc22716631][bookmark: _Toc22718636][bookmark: _Toc84841026][bookmark: _Toc116044378]Investicije i nabave
           Tijekom 2026. godine investicije i nabave realizirat će se sukladno Financijskom planu POU Vrbovec i njegovom izvršenju.

[bookmark: _Toc22716632][bookmark: _Toc22718637][bookmark: _Toc84841027][bookmark: _Toc116044379]Marketing i odnosi s javnošću
            Tijekom 2026. godini POU Vrbovec nastavit će promovirati svoje programe na različite načine: izradom plakata i letaka te drugim klasičnim oblicima oglašavanja, digitalnim oglašavanjem na webu i Facebooku te drugim društvenim mrežama, oglašavanjem u citylightu u centru grada te putem bildboarda na našem poligonu autoškole u Celinama. 
Sukladno ostvarenju financijskog plana, svoje ćemo programe najavljivati na radiju i u novinama. Koristit ćemo i alate odnosa s javnošću kako bismo zainteresiranu javnost dodatno potaknuli na praćenje naših programa te radili na odgajanju publike.

[bookmark: _Toc22716633][bookmark: _Toc22718638][bookmark: _Toc84841028][bookmark: _Toc116044380]Zaključak
            Pučko otvoreno učilište Vrbovec, kao javna ustanova koja se bavi kulturom i obrazovanjem, tijekom 2026. godine nastavit će svoju misiju provođenja kulturnih,  obrazovnih i informativnih programa u gradu Vrbovcu uz uvođenje novih programa koji će biti poticaj za razvoj publike u sektoru kulture te motiv upisa polaznika u obrazovne programe. 



                                                                                                Ravnateljica POU Vrbovec:
                                                                                                                            Sanja Prijatelj, prof.

